CELEX: 62017TN0487
Language: lv
Date: 2017-08-03 00:00:00
Title: Lieta T-487/17: Prasība, kas celta 2017. gada 3. augustā – UE/Komisija

23.10.2017   
            
            
               LV
            
            
               Eiropas Savienības Oficiālais Vēstnesis
            
            
               C 357/19
            
         Prasība, kas celta 2017. gada 3. augustā – UE/Komisija
   (Lieta T-487/17)
   (2017/C 357/24)
   Tiesvedības valoda – angļu
   
      Lietas dalībnieki
   
   
      Prasītājs: UE (pārstāvji – S. Rodrigues un A. Tymen, advokāti)
   
      Atbildētāja: Eiropas Komisija
   
      Prasītāja prasījumi:
   
   
               —
            
            
               atcelt Eiropas Komisijas 2016. gada 4. oktobra lēmumu, ar ko ir noraidīti prasītāja 2013. gada 14. oktobra lūgumi;
            
         
               —
            
            
               ja nepieciešams, atcelt Eiropas Komisijas 2017. gada 26. aprīļa lēmumu, ar ko ir noraidīta prasītāja 2017. gada 5. janvāra sūdzība;
            
         
               —
            
            
               atlīdzināt prasītājam morālo kaitējumu un materiālos zaudējumus, ko tas cietis atbildētājas vainas dēļ, un kas novērtēti EUR 120 000 apmērā (morālais kaitējums), EUR 748 800 apmērā (zaudētie ienākumi) un EUR 576 000 apmērā (zaudētā pensija);
            
         
               —
            
            
               atlīdzināt prasītājam kaitējumu, kas nodarīts izmeklēšanas par psiholoģisko vardarbību gaitā un rezultātā, un kas novērtēts EUR 50 000 apmērā;
            
         
               —
            
            
               atlīdzināt prasītāja tiesāšanās izdevumus
            
         
      Pamati un galvenie argumenti
   
   Prasības pamatošanai prasītājs izvirza divus pamatus.
   
               1.
            
            
               Ar pirmo pamatu tiek apgalvots labas pārvaldības principa, Eiropas Savienības Pamattiesību hartas 41. panta, tiesību tikt uzklausītam un sacīkstes principa pārkāpums.
            
         
               2.
            
            
               Ar otro pamatu tiek apgalvota acīmredzama kļūda vērtējumā, kļūdas faktos un Eiropas Savienības Pamattiesību hartas 35. panta otrā teikuma pārkāpums.